
Written assignment. A critical evaluation and the identification of next teaching and learning steps focusing on a case study of an individual learner or a group of learners, based on an observed critical incident (equivalent to 4000 words).

Cyflwyniad

Trwy gydol y traethawd hwn fyddaf yn canolbwyntio ar ddadansoddi digwyddiad critigol yn seiliedig ar ddigwyddiad penodol wnaeth cymryd rhan o fewn ystafell dosbarth. Fyddaf yn dadansoddi’r digwyddiad trwy ddefnyddio methodoleg (Tripp 1993). Wrth ddadansoddi methodoleg addysgeg Tripp ar ddigwyddiadau critigol, mae’n dadlau fod digwyddiadau critigol yn ddigwyddiadau hollbwysig ar gyfer gwella arferion addysgu, a gwella gallu athrawon i ymateb yn effeithiol i wahanol sefyllfaoedd yn y dosbarth. Canfyddaf hyn gan ddywed Tripp bod digwyddiad yn y dosbarth dim ond yn cael ei ystyried fel digwyddiad critigol pan ei fod yn sbarduno myfyrdod personol [1];  i ymhelaethu ar hyn mae’r faith bod digwyddiadau critigol yn ddigwyddiadau sydd heb gael eu cynllunio (Farell 2008) yn rhoi cyfle i athrawon adfyfyrio ar ddigwyddiadau naturiol y dosbarth. Mae hyn yn cefnogi bod yn rhaid i athrawon wneud penderfyniadau holl bwysig mewn amgylchiadau cymhleth ac anodd o fewn gwers [1]. Dim ond ar ôl i’r digwyddiad critigol orffen mae athrawon yn medru edrych yn ôl at y digwyddiad a chwestiynu a dadansoddi sut, pam, beth a phryd y digwyddodd ac yna myfyrio ar hyn. Dyma pryd mae tyfiant proffesiynol athrawon yn digwydd a ble maent yn medru cysylltu theori i’w dysgu. Yn debyg i waith Tripp, mae gwaith (Benita G. Bruster & Barbra R. Peterson 2012) yn awgrymu bod ymarfer myfyriol yn medru hybu theori trwy ganolbwyntio ar ddysgu o brofiad. Dwedant fod ymarfer myfyriol unigolion yn dechrau trwy fyfyrio ar yr hyn maen nhw wedi’i ddysgu o brofiadau blaenorol [2]; maen nhw yn cefnogi hyn trwy dynnu ar waith (Piaget 1967) ble honnodd Piaget bod unigolion yn dysgu’r fwyaf trwy ddadansoddi pob digwyddiad wrth edrych yn ôl ar brofiadau blaenorol, a digwyddiadau critigol sydd yna yn galluogi newid yn y ffyrdd mae unigolyn yn meddwl neu edrych ar rywbeth. Beth allwn ddeall o hyn yw bod digwyddiadau critigol yn sbarduno newid mewn addysgeg unigolyn; mae’n gorfodi unigolyn i edrych yn fwy manwl at y rhesymau ti ôl i ddigwyddiadau’r dosbarth a hefyd yn gorfodi’r unigolion i edrych yn ôl at ddigwyddiadau sydd wedi digwydd yn flaenorol er mwyn canfod a ydy’r digwyddiad yma wedi cymryd lle o’r blaen? Os felly pam hynny? Pam ei fod yn cadw parhau? Fel hyn gellir edrych i mewn i theori er mwyn addasu addysgeg ei hun. Fel y trafodwyd, gan nad yw digwyddiadau critigol yn cael eu cynllunio ac maent yn rhywbeth sydd yn sbarduno myfyrdod personol, mae digwyddiad critigol yn agored i fod yn rhywbeth negatif neu bositif (Flanagan 1954), ac felly'r digwyddiad critigol rwyf am ganolbwyntio arno trwy gydol y traethawd hwn fydd y system canmol a gwobrwyo a sut y mae hyn yn chwarae rôl hanfodol er mwyn gwella addysg disgyblion ac addysgeg athrawon. 

Adolygiad Llenyddiaeth 

Mae defnyddio system canmol a gwobrwyo yn y dosbarth yn cael ei hystyried fel digwyddiad critigol gan ei fod yn medru cael effaith mawr ar ddynamig y dosbarth, yr athro ac ar y disgyblion. Mae’r system hwn yn medru cael effaith mawreddog ar addysg disgyblion ac addysgeg athrawon, ac os caiff ei weithredu’n gywir all creu amgylched positif i’r disgyblion gweithio ynddi. Mae hyn yn arwain at wellhad nid yn unig i ddealltwriaeth disgyblion am waith ysgol ond hefyd gwella ei dealltwriaeth ar sgiliau bywyd; sydd yn ffactor hanfodol wrth feddwl am ofynion y cwricwlwm newydd i Gymru, yn enwedig er mwyn fod yn ‘ddysgwyr uchelgeisiol, galluog sy'n barod i ddysgu gydol eu bywydau’[3]. Dywedaf hyn gan fod codi amgylchedd positif yn y dosbarth trwy ganmol neu roi gwobr yn medru cyflyru disgyblion i ymddwyn a meddwl yn wahanol am waith. Yn 1897 canfed Ivan Pavlov y theori o gyflyru clasurol, ei damcaniaeth oedd bod cŵn yn medru dysgu ymddygiad newydd trwy fyrdd o gyflyru. Profwyd hwn trwy ddefnyddio ‘uncondioned stimilus (US)’ sef bwyd y ci oedd yn achosi ‘unconditioned responce (UR)’ ble oedd y ci yn gynyrchi poer wrth weld bwyd, ac yna cysylltu hyn gyda ‘conditioned stimulus (CS)’ sef sŵn cloch pan gyflwynwyd bwyd i’r ci. Ar ôl amser roedd y ci yna yn medru cysylltu sŵn y gloch gyda bwyd ac yn cynhyrchu poer er nad oedd bwyd yn pressnol o flaen y ci, alwyd hwn yn ‘conditioned response (CR)’ [4]. Estynnwyd (Watson, 1919) ar hyn trwy gredu ei fod yn medru cysylltu theori Pavlov gyda chyflyru emosiynau pobl, ble fydd person yn medru newid ei ymddygiad trwy'r ffordd maent yn mynegi emosiwn i rywbeth penodol [5]. Beth allwn ddeall o gymryd damcaniaethau Pavlov a Watson mewn i ystyried yw bod canmol a rhoi gwobr i ddisgyblion mewn gwers yn medru hybu agwedd bositif a hapus yn y gwersi, sydd yna yn arwain at y disgyblion i newid eu hagwedd trwy gyflyru.Rhaid cadw canmol neu wobrwyo disgyblion yn y gobaith y byddant yn parhau i gymhwyso’r ymddygiad da heb feddwl dwywaith amdan, ac yna i gadw cymhwyso hyn ar ôl gadel addysg. Fodd bynnag, mae ymchwil gan (B.F. Skinner 1948), yn cynnig damcaniaeth arall sydd yn galluogi inni edrych ar ddarllediad gwahanol o gyflyru. Edrychwyd Skinner yn seiliedig ar gyflyru gweithredol, ble canolbwyntiodd ar y defnydd o gadarnhad neu gosb er mwyn ail adrodd neu ddiddymu ymddygiad. Canfuwyd y theori trwy greu ‘Skinner box’ ble oedd yn arbrofi ar lygod mawr; oes oedd y llygod mawr yn tynnu lawr ar y lifer pan oedd y golau gwyrdd yn dangos byddent yn cael gwobr, ac os oedd y llygod mawr yn tynnu lawr ar lifer pan oedd y golau yn goch yn dangos fyddant yn cael cosb. Terfynodd bod gwobr yn medru cael yw defnyddio er mwyn cynyddu ymddygiad, a chosb er mwyn lleihau ymddygiad, daw’r wobr neu gosb wedi’r ymddygiad ddigwydd er mwyn ailadrodd ymddygiad delfrydol neu gael gwared a rhywbeth drwg.[6]

Yn ei waith (Operant Behavior, 1963) dywed Skinner bod organeb yn ymddwyn mewn ffordd benodol gan ei fod yn ceisio cyflawni rhywbeth, neu yn disgwyl effaith penodol i ddigwydd o’r ymddygiad hwnnw, neu fod ymddygiad yn medru ymhlygu cynyddiad neu leihad i rai agweddau [7]. Er bod astudiaeth Skinner yn canolbwyntio ar ffactor seicoleg o gyflyru gweithredol trwy ddefnyddio anifeiliaid, allwn gymryd ei syniad a’i chysylltu gydag addysg; beth fedrwn ni ddeall o hyn y dwedwyd yw bod cyflyru gweithredol yn medru digwydd yn yr ystafell dosbarth trwy ddefnyddio system canmol a gwobrwyo er mwyn cynyddu ymddygiad da yn y dosbarth. Cytunwyd (Geroge G. Bear, Jessica C. Slaughter et al) nid yn unig yw cyflyru gweithredol yn medru cael i weithredu yn addysgeg athrawon, ond bod yr athrawon mwyaf effeithiol yn defnyddio canmol a gwobrwyo i addysgu ac atgyfnerthu ymddygiad dymunol disgyblion ynghyd a defnyddio cosb er mwyn lleihau ymddygiad annymunol [8]. Wrth i  (O. Austin Omomia & T.A. Omonia) hefyd greu dadl am ddamcaniaeth Skinner ar werthuso rheolaeth effeithiol ysgol bod damcaniaeth Skinner, dywed bod ei damcaniaeth wedi effeithio ar hyrwyddo addysgu a dysgu, gan fod ei wedi’i chymhwyso’n aml yn y mwyafrif o sefydliadau addysgol ac y gellir gwella canlyniadau addysgol myfyriwr trwy ddefnyddio atgyfnerthiadau cadarnhaol [9]. Er hyn mae O. Austin Omomia & T.A. Omonia yn ei waith yn dod o hyd i wall yn damcaniaeth Skinner. Trwy gymryd gwaith (Kohn 2004) mewn i ystyraieth maint yn dweud bod, cyflyru gweithredol yn medru achosi bobl i ddibynnu ar gwobrau, i’r pwynt ble mae nhw methu â dod o hyd i gymhelliant pan nid oes yna unrhyw gowbr neu glod yw rhoi. Fodd bynnag, wrth fynd yn ôl i waith Skinner ar (Operant Behavior, 1963) mae’n cyffwrdd ar y syniad yma wrth iddo ddweud bod yna newud wedi digwydd pan newudodd ef y gair ‘reward’ i ‘reinforcmement’. Ei bwrpas dros hyn oedd bod gwobr yn awgrymu iawndal am ymddwyn mewn ffyrdd penodol, yn aml mewn ffyrdd cytundebol. Wrth ddefnyddio atgyfnerthu yn ei ystyr etymolegol mae hyn yn meddwl i gryfhau ymateb; sydd yn golygu bod newid mewn ymddygiad trwy atgyfnerthiad yn osgoi’r ffactor o ddibynnu ar wobrau [7]. Codwyd (Richard E. Mayer) dadl arall sydd yn gysylltiedig gyda defnyddio cyflyru gweithredol yn addysg, dadleuwyd bod yna drafferth gyda’r meddylfryd wrth awgrymu bod dysgu’n digwydd o ganlyniad i ymatebion yn hytrach nag o ganlyniad i awydd i ddysgu [10]. Ond yn dweud hyn arsylwodd Estyn ar ysgol oedd wedi mabwysiadu rhaglen yn seiliedig ar wobrau a chlod, mewn ymateb i’r problemau ymddygiadol yn yr ysgol. Effaith y rhaglen hon oedd bod myfyriwr yr ysgol wedi galli reoli eu hymddygiad yn llwyddiannus, ac o ganlyniad oedd y disgyblion hynny oedd gyda phroblemau ymddygiadol, wedi dechrau mynychu’r ysgol yn fwy rheolaidd a thrin eraill gyda pharch. Roeddwn nhw hefyd wedi dechrau cymryd baich dros ei addysg trwy fynychu colegau a lleoliadau profiad gwaith. Wrth i’r disgyblion ddangos gwellhad yn eu hymddygiad, yn academaidd, ac yn gymdeithasol oeddent yn medru cael mynediad at ystod ehangach o weithgareddau atgyfnerthu, ond ar yr un pryd, oedd y disgyblion yn treulio mwy o amser ar dasgau academaidd a llai ar weithgareddau gwobrwyo, i wneud yn siŵr i gadw awydd ddysgu disgyblion yn uchel [11].Mae’r llenyddiaeth o gwmpas gwaith (Robert Gagné, 1985) hefyd yn hanfodol i gymryd mewn i ystyriaeth, yn ei waith ar ‘Instructions and the Conditions of Learning’ mae’n trafod model a dylinwyd yn seiliedig ar egwyddorion cyflyru gweithredol. Cynigwyd yn ei waith y dylai gweithgareddau yn y dosbarth hyrwyddo gwahanol fathau o ddeilliannau dysgu trwy ymgorffori sgiliau megis, sgiliau deallusol a gwybodaeth lafar trwy ddefnyddio amryw o strategaethau cyfarwyddiadol.Beth ddadleuwyd Gagné yw wrth ddefnyddio cyflyru gweithredol, mae sgiliau deall cyfarwyddiadau yn medru gwella os yw disgyblion yn cael ei chanmol am wrando, mae hyn yna yn naturiol yn dysgu disgyblion i alli ddehongli sgiliau gwrando a siarad [12].Yr hyn y gallwn ddod i gasgliad ohono trwy edrych ar ddadleuon y llenyddiaeth y soniwyd amdani, yw bod defnyddio canmol a gwobrwyo yn medru fod yn ddull llwyddiannus iawn i gyflyru ymddygiad delfrydol yn ddisgyblion; ond fel y codwyd a ydy’r digwyddiad critigol yma yn fwy effeithiol ar gyfer rheoli ymddygiad na dysgu? A Ydi’r digwyddiad critigol yma yn ffocysu disgyblion yn fwy ar dderbyn rhywbeth na fod yn awyddus i ddysgu? Wrth ddadansoddi'r ffactorau cadarnhaol wedi’i gymryd oddi o’r llenyddiaeth, allwn ddeall bod gwella ymddygiad yn y dosbarth yn medru hybu cymhelliad a awyddid disgyblion i ddysgu trwy greu amgylchedd gwell i’r dosbarth i ddysgu yn. Trwy wella ffactorau sylfaenol fel ymddygiad, mae addysg disgyblion yna yn medru gwella, gan ei fod yn lleihau ffactora sy’n tynnu sylw yn y dosbarth.


Astudiaeth Achos

Mae’r digwyddiad critigol rwyf wedi arsylwi arno, wedi’i gymryd o fideo a darparwyd gan ysgol cyfrwng y Gymraeg. Mi fydd yr ysgol a ddarparwyd y fideo yn aros yn anhysbys. Darparwyd yr ysgol fideo o wers mathemateg oedd yn cynnwys tua 24 disgybl o flwyddyn wyth, lle oedd pawb o allu gwahanol. Wrth i’r fideo mynd yn ei flaen daeth y defnydd o ganmol a gwobrwyo yn amlwg iawn yn ystod y wers. Gyda’r digwyddiad cyntaf yn cymryd lle tua saith munud i mewn i’r fideo. Y digwyddiad hwn oedd bod yr athrawes wedi rhoi canmoliaeth i’r disgyblion oedd wedi ceisio ateb y cwestiwn fwyaf heriol. Beth allwn ddod i gasgliad gyda hyn wrth feddwl am y llenyddiaeth yr ydym wedi’i drafod yw bod yr athrawes yn ceisio cael pob disgybl i anelu at ateb y cwestiynau fwyaf heriol trwy ddefnyddio canmol neu wobr er mwyn cymell disgyblion i wthio eu hunain yn academaidd. Wrth wneud hyn mae’r athrawes yn ei wers yn cymhwyso’r cwricwlwm newydd yn enwedig pedwar diben Donaldson trwy geisio sicrhau bod disgyblion yn anelu i fod yn ‘ddysgwyr uchelgeisiol’[3]. Er hyn effaith negyddol bosibl all digwydd o ganlyniad i hwn yw bod yr athrawes yn edrych fel ei bod hi yn cymharu disgyblion, neu ffafri rhai dros eraill [13]; fodd bynnag, yn y wers mae’r athrawes yn rhoi canmoliaethau allan eto o gwmpas y marc 16 munud. Y tro yma mae’r plant sy’n rhoi llaw i fynnu er mwyn cynnig ateb ac yn cael yr ateb yn gywir yn cael pwynt clod. Ar ben hyn mae’r athrawes yn defnyddio cyfuniad o’r defnydd o law i fyny a galw plant ar hap i sicrhau fod pawb yn cael yr un tegwch i ateb cwestiwn, er mwyn iddynt gael tro ar ennill canmoliaeth.

Arsylwad arall oedd trwy gydol y wers mae’r athrawes yn rhoi canmol ar lafar wrth ddweud ‘gwych’ pan fod disgyblion yn rhoi cynnig ar ateb ac yn cael yr ateb yn gywir. Mae’r defnydd o ganmol yma yn medru gwneud i’r disgyblion sylweddoli bod nhw’n gwneud y gwaith yn iawn a'u fod nhw’n deall, sydd yna yn medru codi hyder ddisgyblion, a’u gwneud yn fwy tueddol i gyfranogi wrth ateb mwy o gwestiynau, yn y dosbarth roedd y plant oedd yn cynnig ateb ac yn cael yn iawn ac yn cael gwybod trwy’r atgyfnerthiad ‘gwych’, yna yn cynnig neu yn rhoi ei ddwylo lan er mwyn ceisio ateb fwy o gwestiynau. Os oedd y disgybl heb gael yr ateb yn iawn y tro cyntaf  roedd yr athrawes yna yn scafaldu er mwyn arwain y disgybl ar y trywydd iawn i ganfod yr ateb cywir, ac yna yn ei chanmol gyda ‘gwych’. Roedd hyn yn digwydd llawer gydag un unigol yn y dosbarth oedd yn dangos ychydig o broblemau ymddygiadol, nid yn unig oedd yr athrawes yn scafaldu ac yn ei ganmol wrth gael ateb yn iawn a’i gwnaeth yn debycach o geisio ateb cwestiwn, ond pan wnaeth ateb sawl cwestiwn ar ôl ei gilydd yn iawn, dywed yr athrawes ‘ti ar rôl’ oedd nid yn unig yn eu canmol ar lafar, ond hefyd yn rhoi geiriau o anogaeth i’r disgybl. Yn y fan yma, beth mae’r defnydd o ganmol a gwobrwyo wedi gwneud yw dangos i’r dosbarth os ydynt yn cymryd rhan maent yn meithrin perthynas dda gyda’r athrawes, gan ei bod hi yn ymateb mewn ffyrdd positif. Fyrdd o gyflyru yw hyn gan fod y disgyblion yn cysylltu ymateb postif’ gan yr athrawes gyda chymryd rhan yn y dosbarth, oedd hyn yna yn hybu fwy o ddisgyblion i geisio rhoi cynnig ar ateb a chyfrannu i drafodaeth y dosbarth [14]. Ffactor arall a godwyd wrth arsylwi ar y fideo yw bod y defnydd o ganmol neu wobrwyo yn gynnil iawn, mae’n digwydd yn esmwyth heb amharu ar nod y wers, a heb i deimlo’n orfodol. Sydd yn gwneud y defnydd o glod a chanmol yn ffactor bwysig yn addysgeg athrawon gan ei fod yn ffactor sydd gyda manteision mawr ac sydd yn medru cael ei defnyddio o fewn gwers heb dynnu sylw disgyblion ato.

Dulliau Dysgu ac Addysgu 

Wrth ganolbwyntio ar y defnydd o ganmol a  gwobrwyo yn y dosbarth, mae hi’n hanfodol i edrych ar beth all hyn gwneud i gynnydd addysg blant, a sut y medrwn fesur y cynnydd yma. Er mwyn ennill dealltwriaeth ar hyn rhaid troi at fodelau adfyfyrio i geisio gwella ein dysgu ac addysgu. Wrth edrych ar y defnydd o ganmol a gwobrwyo, rydym wedi canfod bod yna bethau cadarnhaol a negyddol trwy ei weithredu yn y dosbarth. Er enghraifft wrth edych yn ôl at beth ddywed (George G. Bear, Johanna Homan & Sydney Morales) [13], am gymhelliant anghenid (extrinsic motivation), ble mae’r disgybl yn tueddu arddangos agwedd dymunol dim ond y pryd maent yn disgwyl gwobr neu gosb; er mwyn geisio atal hyn rhag digwydd rhaid myfyrio er mwyn sicrhau bod plant yn dangos cynnydd yn ymddygiad ac yn ei waith yn hytrach na gostyngiad, rhaid troi at theori er mwyn myfyrio. Mae yna bedwar prif fodel wedi i greu ar gyfer gwella dysgu athrawon. Dadleuwyd (David Kolb, 1975 a 1984) taw'r ffordd gorau o adfyfyrio oedd profi rhywbeth, yna i feddwl am y profiad hwnnw, wedyn i ddysgu o’r profiad, ac yn olaf rhoi’r hyn yr ydych wedi ei ddysgu yn eich arfer [15]; i dreialu ffordd newydd o ddysgu er mwyn deall a dethol beth sy’n helpu disgyblion i wella yn academiaeth ac fel i fod yn ‘ddinasyddion egwyddorol, gwybodus yng Nghymru a’r byd’ [3]. Un o gryfderau’r damcaniaeth Kolb yw ei fod yn annog profi a methu er mwyn i athrawon medru adolygu’n gyson ar eu haddysgu ac i barhau i ddiweddaru eu haddysgeg. Ar y llaw arall Dadleuwyd (Donald Schön, 1978) theori debyg, ond gyda 2 cam adfyfyrio yn hytrach na phedwar, dywed Schön, bod yn gyntaf angen myfyrio ar yr adeg y mae’r digwyddiad yn digwydd trwy feddwl am y profiad ei hun yn ystod y digwyddiad, yna penderfynu sut i weithredu ar y pryd. Ei ail gam oedd myfyrio ar ôl y digwyddiad, trwy fyfyrio ar rywbeth sydd wedi digwydd, meddwl beth allech chi ei wneud yn wahanol pe bai’n digwydd eto, ac yna cymhwyso’r wybodaeth newydd a ddysgwyd [16]. Un broblem gyda theori Schön, yw ei fod yn anodd iawn i weithredu ar y pryd gyda chanmol a gwobrwyo, oherwydd nid allwch ei gymryd yn ôl ar ôl ei roi. Ar ben theori Kolb, y damcaniaeth mwyaf perthnasol imi er mwyn medru adfyfyrio ar y defnydd o ganmol a gwobrwyo yw damcaniaeth (Brookfield 1998 & 2005).

Damcaniaeth Brookfield yw defnyddio pedwar lens fel proses o adfyfyrio’n feirniadol. Dywed bod hi’n bwysig i fyfyrio trwy edrych yn hunangofiannol, trwy lygaid y myfyrwyr, trwy edrych ar brofiadau ein cydweithwyr ac yna trwy edrych ar lenyddiaeth ddamcaniaethol [17]. Yn gyntaf mae’r pedwar lens yma yn hanfodol wrth feddwl am ddamcaniaeth Bronfenbrenner, ble mae’n edrych ar dyfiant plant trwy system ecolegol, ble mae'n adnabod bod datblygiad plant yn digwydd trwy system gymhleth iawn. Mae eu damcaniaeth yn diffinio haenau cymhleth o amgylchedd, ble mae pob un yn cael effaith ar ddatblygiad plentyn [18]. Felly mae medru edrych trwy lygaid y myfyrwyr yn hanfodol i geisio deall beth maen nhw’n eu teimlo ac yn dysgu er mwyn gwella eu datblygiadau nhw. Mae edrych ar brofiadau ein cydweithwyr a’i drafod hefyd yn hanfodol. Un peth yr wyf wedi sylweddoli wrth gychwyn fy mhrofiad dysgu yn ysgolion yw bod disgyblion yn ymddwyn mewn ffyrdd mor wahanol yn dibynnu ar bwy sydd yn eu dysgu. Mae medru cymryd mewn barn broffesiynol a phrofiadau cydweithwyr eraill mewn i ystyriaeth yn galluogi inni roi cynnig ar fwy strategaethau gwahanol yn ein gwersi a hefyd yn medru ehangu ein haddysgeg. Nid yn unig hyn ond dywed ‘The Education Trust’ medrith  perthnasoedd cryf ag athrawon a staff ysgol wella cymhelliant myfyrwyr yn ddramatig ac felly hybu dysgu [19]. Mae hyn wir yn bwysig wrth ymchwilio ac adfyfyrio ar y defnydd o ganmol a gwobrwyo plant yn yr ysgol, gan fod gwahanol blant gydag anghenion gwahanol, anghenion na fyddech wedi bod yn ymwybodol ohonynt pe na fyddech wedi trafod gyda chydweithwyr eraill. Mae hyn unwaith eto yn ymgorffori damcaniaeth Bronfonbrennor i sicrhau bod disgyblion yn cael yr addysg sydd fwyaf addas at eu hanghenion nhw er mwyn iddynt ddatblygu yn y ffordd orau bosib.

Trafodaeth

Trwy ddechrau fy lleoliad rwyf yn barod wedi bod yn canolbwyntio ac arsylwi'r defnydd o ganmol a gwobrwyo yn y dosbarth. Yr hyn rwyf wedi canfod yn barod yw bod defnyddio gwobr a chanmol yn strategaeth enfawr er mwyn gwella ymddygiad plant, a trwy hynny yn creu amgylchedd positif i’r disgyblion. Ar ben hyn, rwyf wedi arsylwi fod y defnydd o gosb yr un pa mor bwysig a rhoi gwobr a chlod, ond nid cosb mewn ystyr ddrwg ond cosb gadarnhaol (posative punishement). Sydd yn dod a ni yn ôl i pa mor bwysig yw theori Skinner a faint mae ei damcaniaeth yn cael ei defnyddio yn y byd addysg. Pan yr wyf yn siarad am gosb gadarnhaol enghraifft a welais yn digwydd yn y dosbarth oedd bod plentyn yn camymddwyn ac yn lle ei gosbi trwy ei gadw mewn amser cinio neu amser egwyl, penderfynwyd athrawes y dosbarth defnyddio cyfuniad o ganmol a chosb  er mwyn i leihau'r ymddygiad drwg. Cosbodd hi’r disgybl trwy ganmol pa mor dda oedd ei waith a'i hymddygiad yn y gwersi diwethaf, i’r pwynt oedd hi wedi gadel canmoliaeth ar y system ysgol, wnaeth hi wedyn troi hwn i ddweud os oedd ei ymddygiad drwg yn parhau bydd yn rhaid iddi’r tynnu’r pwynt clod oddi wrth y system ysgol. Felly, roedd y disgybl hwn yn medru cysylltu ymddygiad drwg gyda cholli rhywbeth da, arweiniodd hyn at y disgybl i fod yn fwy cymell i ganolbwyntio’n fwy ar y dasg a oedden yn gwneud trwy hefyd amharu yn llai ar y dosbarth. Mae hyn yn rhywbeth mawr yr wyf eisiau ymgorffori yn fy addysgeg, yn enwedig gan fod yna adran yn y (Great Teaching Toolkit 2020) ar ‘creating a supportive environment’ sydd yn argymell athrawon i fabwysiadu perthnasoedd da gyda myfyrwyr yn seiliedig ar barch, gofal ac empathi, trwy osgoi emosiynau negyddol. I wneud yn siŵr i adeiladu amgylchedd positif a hapus yn yr ystafell dosbarth trwy fod yn sensitif i anghenion unigolion. Sicrhau bod disgyblion yn medru cynnig atebion i heriau a roddir yn yr ystafell dosbarth trwy groesawu llwyddiant a methiant [20]. Siaradwyd hefyd yn uniongyrchol ar y ffactorau o ddefnyddio strategaethau canmol a chosb yn y dosbarth trwy ganolbwyntio ar waith Praterious et al. (2018), Deci and Ryan’s (2008) self-deteminatation theory (SDT) ac (Guay et al., 2008); lle maent yn canolbwyntio ar y pwysigrwydd o beidio â syrthio i mewn i’r ffactorau negyddol o ddefnyddio canmol a chosb o ganlyniad i ‘intrnsic’ o’r ‘extrinsic motiavtion’. Lle gall hyn arwain at y disgyblion i deimlo o dan bwysau i feddwl, neu ymddwyn mewn ffyrdd arbennig, a allai  niweidio cynnydd disgybl. Yn hytrach mae angen i ddisgyblion deimlo bod eu hanghenion yn cael eu diwallu yn y dosbarth. Felly, y byddaf yn sicrhau i gadw adfyfyrio ar fy strategaethau o ddefnyddio clod, gwobr a chosb yn fy ngwersi trwy ddefnyddio damcaniaeth Brookfield a Bronsonbrennor i ymgorffori’r teimladau hyn wrth gynllunio strategaethau gorau ar sut i ddefnyddio gwobr a chosb yn fy ngwersi.

Casgliad

Mae’r weithred o arsylwi digwyddiad critigol yn hanfodol er mwyn i athrawon datblygu a gwella eu haddysgeg. Trwy arsylwi digwyddiadau critigol y mae datblygiad proffesiynol athrawon yn digwydd o ganlyniad i fyfyrio yn gyson ar ddigwyddiadau critigol y dosbarth. Maent yn annog athrawon i fod yn ddysgwyr gydol oes, sydd yn ysbrydoli’r disgyblion i ddilyn. Mae’n medru sicrhau bod athrawon yn chwilio o hyd am fyrdd o wella ac addasu i anghenion yn enwedig i siwtio anghenion eu myfyrwyr sydd yn newid yn gyson. Mae’r defnydd o wobr a chlod o fewn wers yn ffurf effeithiol o addysgu sydd yn egluro pam ei fod yn cael defnydd eang o fewn ysgolion, yn enwedig trwy ymgorffori pedwar diben Donaldson. Fodd bynnag, fel y trafodwyd rhaid bod yn ofalus wrth ei defnyddio gan all arwain i niwed yn gynnydd ac yn ddatblygiad disgybl os yw’n cael ei ddefnyddio yn anghywir. Er hyn, os wŷd yn medru ei ddefnyddio yn gywir all creu amgylchedd positif yn y dosbarth lle mae disgyblion yn teimlo eu bod yn cael i werthfawrogi a’u cydnabod am eu gwaith caled, sydd yn arwain at eu cymell i fod yn fyfyrwyr uchelgeisiol.

